b'\n_START_ARTICLE_\nTkalca jama\n_START_PARAGRAPH_\nTkalca jama, tudi Zato\xc4\x8dna jama, je vodna jama z vhodom na zahodni strani Rakovega \xc5\xa0kocjana. Vanjo ponikne reka Rak, ki spada v kra\xc5\xa1ki povirni sistem pore\xc4\x8dja Ljubljanice. Jama je dobila ime po kapni\xc5\xa1kih oblikah, v katerih so nekateri prepoznali tkalca. Prvi jo je leta 1687 opisal Valvasor za revijo Philosophical Transactions of the Royal Society.'